ช่วยชาติ
ช่วงปลายปีที่ผ่านมาคนไทยจำนวนไม่น้อยวุ่นวายขายปลาช่อนกับการงานที่ต้องให้จบก่อนสิ้นปี จนลืมไปช่วยใช้จ่ายกระตุ้นเศรษฐกิจผ่านโครงการช็อปช่วยชาติ ที่รัฐบาลให้สิทธิลดหย่อนภาษีไม่น้อย
16 ม.ค. 2560

ช่วงปลายปีที่ผ่านมาคนไทยจำนวนไม่น้อยวุ่นวายขายปลาช่อนกับการงานที่ต้องให้จบก่อนสิ้นปี จนลืมไปช่วยใช้จ่ายกระตุ้นเศรษฐกิจผ่านโครงการช็อปช่วยชาติ ที่รัฐบาลให้สิทธิลดหย่อนภาษีไม่น้อย
ใครจะลืม ใครจะพลาด เราไม่รู้ แต่ “ดอน นาครทรรพ” ผู้อำนวยการอาวุโส ฝ่ายนโยบายเศรษฐกิจการเงิน แบงก์ชาติ นักเศรษฐศาสตร์มือดีแห่งวังบางขุนพรหมไม่พลาด เพราะพี่แกดีดลูกคิดคำนวณเสร็จสรรพแล้ว สรุปว่าคุ้ม แถมได้ช่วยชาติกระตุ้นจีดีพีให้พุ่งปรี๊ดๆ ด้วย
แม้ว่าพี่ดอนจะยุ่งจนขาขวิด เพราะต้องทำงานยันวันสุดท้ายของปี แต่ก็บริหารเวลาได้ในวันหยุดที่ 31 ธ.ค. ก่อนโบกมือลาปีเก่า พี่ดอนตั้งใจตื่นแต่เช้าไปรอช็อปสินค้าให้ครบตามลิสต์ที่ยาวเฟื้อยตั้งแต่ห้างเปิด ไล่ตั้งแต่รองเท้าทำงานคู่ใหม่ สูทชุดใหม่ พัดลมตัวใหม่ไปแทนตัวเก่า และอีกหลายรายการ ได้ใช้สิทธิครบถ้วนกระบวนความตามตั้งใจ